  Виталий Пронин Триатлонъя ӵошатскон ортчиз Воткинскысь кылем арнянуналэ. Та вожвылъяськон туэ 2-тӥзэ радъяськиз ни. 3 пумо спорт удысъёсты огъясь ӵошатсконэ туэ пырисскизы 200 спортсменъёс. 3 дистанциосын нимаз адямиос вожвылъяськизы. Со - суперспринт (300 метр уян, 8 иськем велоэтап, 2 иськем пыдын бызён), спринт (750 метр уян, 20 иськем велоэтап, 5 иськем бызён), олимпийской дистанция (1,5 иськем уян, 40 иськем велоэтап, 10 иськем бызён). Командаос куспын ӵошатсконэ пыриськизы городъёслэн, ёросъёслэн но предприятиослэн спортсменъёссы. Радъямын вал олимпийской дистанциын но суперспринтын нылкышноос но воргоронъёс понна эстафетаос. Спортсменъёслы, вормонъёс сӥзьыса, вазиськиз Удмуртилэн Тӧроез. Вожвылъяськон ӟеч сямлы пӧрмоз шуыса осконзэ вераз. Александр Бречалов Воткинскын триатлонъя ӵошатсконъёсы ачиз но 2-тӥзэ пыриськиз ни.[gallery size="full" ids="31634,31633,31632,31631,31630,31629,31628"]Сергей Захаров Туспуктэм: udmurt.ru  